Author: Tibor Barna
Last saved by: Benejova
Company: MVRR

Doložka vybraných vplyvov

1.	Základné údaje
Názov materiálu
Návrh zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov
Predkladateľ (a spolupredkladateľ)
Podpredseda vlády Slovenskej republiky pre investície a informatizáciu
Charakter predkladaného materiálu | ☐ | Materiál nelegislatívnej povahy
| ☒ | Materiál legislatívnej povahy
| ☐ | Transpozícia práva EÚ
V prípade transpozície uveďte zoznam transponovaných predpisov:-
Termín začiatku a ukončenia PPK | Nebolo potrebné uskutočniť
Predpokladaný termín predloženia na MPK* | 20.9.2016
Predpokladaný termín predloženia na Rokovanie vlády SR* | 27.10.2016
2.	Definícia problému
Návrh zákona bol vypracovaný s ohľadom na potreby podrobnejšej úpravy niektorých skutočností vyplývajúcich z implementačnej praxe a tiež z právnej úpravy obsiahnutej v iných právnych predpisov prijatých v nedávnom období, ktoré majú priamy vplyv na vzťahy vyplývajúce z oboch právnych predpisov, a to vo vzťahu k ukončovaniu programového obdobia 2007 - 2013, ako aj zlepšenia podmienok pre plnú implementáciu programov v rámci programového obdobia 2014 - 2020. Upravujú sa niektoré implementačné otázky, ktorých riešenie pri súčasnom znení legislatívneho textu môže byť nejednoznačné, resp. nová úprava reflektuje potreby implementačnej praxe. Zmeny zároveň vyplývajú aj z vyvíjajúcej sa metodiky finančných tokov, ktorú postupne vydáva Európska komisia pre programové obdobie 2014 – 2020. Návrh zákona bol vypracovaný aj v nadväznosti na prijatie zákona  č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. a z dôvodu jasnej a určitej úpravy ďalšieho postupu poskytovateľa príspevku z EŠIF v prípade zistenia porušenia pravidiel a postupov verejného obstarávania. Ďalšie zmeny vyplývajú z potreby reagovať na prijatie nových kódexov nahrádzajúcich zák. č. 99/1963 Zb. Občiansky súdny poriadok v znení neskorších predpisov.
3.	Ciele a výsledný stav
Cieľom predkladaného návrhu zákona je odstránenie identifikovaných nejednoznačností legislatívneho textu vo viacerých oblastiach, vrátane definícii pojmov, postupov pri porušení pravidiel a postupov verejného obstarávania, otázok týkajúcich sa vysporiadania finančných vzťahov a súčasne reflektovanie potrieb implementačnej praxe s cieľom priniesť konkrétne opatrenia, ktoré vo výslednom stave prinesú lepšie výsledky pri čerpaní finančných prostriedkov z fondov Európskej únie. Cieľom návrhu zákona je zároveň upraviť niektoré implementačné otázky, vrátane reagovania na prijatie zákona  č. 343/2015 Z. z. o verejnom obstarávaní a o zmene a doplnení niektorých zákonov v znení zákona  č. 438/2015 Z. z. s cieľom jasne upraviť ďalší postup poskytovateľa príspevku z EŠIF v prípade zistenia porušenia pravidiel a postupov verejného obstarávania.
4.	Dotknuté subjekty
Štátne orgány, orgány územnej samosprávy, fyzické osoby, právnické osoby
5.	Alternatívne riešenia
Alternatívne riešenia neboli posudzované.
6.	Vykonávacie predpisy
| ☐  Áno | ☒  Nie
7.	Transpozícia práva EÚ
Národná právna úprava nejde nad rámec minimálnych požiadaviek EÚ.
8.	Preskúmanie účelnosti**
Preskúmanie účinnosti a účelnosti navrhovaného predpisu bude vykonávané priebežne po nadobudnutí účinnosti.
9.	Vplyvy navrhovaného materiálu
Vplyvy na rozpočet verejnej správy | ☐ | Pozitívne | ☒ | Žiadne | ☐ | Negatívne
z toho rozpočtovo zabezpečené vplyvy | ☐ | Áno | ☐ | Nie | ☐ | Čiastočne
Vplyvy na podnikateľské prostredie | ☐ | Pozitívne | ☒ | Žiadne | ☐ | Negatívne
z toho vplyvy na MSP | ☐ | Pozitívne | ☐ | Žiadne | ☐ | Negatívne
Sociálne vplyvy | ☐ | Pozitívne | ☒ | Žiadne | ☐ | Negatívne
Vplyvy na životné prostredie | ☐ | Pozitívne | ☒ | Žiadne | ☐ | Negatívne
Vplyvy na informatizáciu | ☐ | Pozitívne | ☒ | Žiadne | ☐ | Negatívne

Vplyvy na služby verejnej správy pre občana, z toho
    vplyvy služieb verejnej správy na občana
    vplyvy na procesy služieb vo verejnej správe

☐

Pozitívne

☒

Žiadne

☐

Negatívne

| ☐ | Pozitívne | ☒ | Žiadne | ☐ | Negatívne
10.	Poznámky
-
11.	Kontakt na spracovateľa
JUDr. Denisa Žiláková, generálna riaditeľka sekcie centrálny koordinačný orgán, Úrad podpredsedu vlády Slovenskej republiky pre investície a informatizáciu
12.	Zdroje
Bezpredmetné
13.	Stanovisko Komisie pre posudzovanie vybraných vplyvov z PPK
-